અમરેલી જિલ્લાના વડીયા ગામના ઉપરવાસ વિસ્તારમાં પચ્ચીસેક વર્ષ પૂર્વે સુરવો ડેમ-1 બનાવવામાં આવ્યો હતો અને ડેમનું પાણી પિયત માટે મળી રહે તે માટે કેનાલ પણ બનાવવામાં આવી હતી. જેમાં અમરેલી જિલ્લાના વડીયા અને બાંટવા દેવળી તેમજ જેતપુર તાલુકાના ચારણીયા અને સ્ટેશન વાવડી ગામોને માઈનોર કેનાલ દ્વારા પાણી આપવાનું નક્કી થયું હતું અને તે માટે ખેડૂતોની જમીન સંપાદન કરાવ્યા બાદ માઈનોર કેનાલ પણ બનાવવામાં આવી, પરંતુ કેનાલ બની ત્યારથી અત્યાર સુધીમાં સુરવો ડેમ અનેકવાર ઓવરફ્લો થયો જેમાં ચાલુ વર્ષે પણ ઓવરફ્લો થયો હતો પણ ડેમ બન્યો ત્યારથી આજ સુધીમાં એકપણ વાર આ ચાર ગામોને કેનાલ દ્વારા પાણી જ ન મળ્યું. જેથી ખાલી કેનાલમાં ઝાડી ઝાંખરા ઉગી નીકળ્યા છે.